PUNTUAZIOA: KOMA 



ezinbesteko koma 
aukerako koma 
JAR ITZAZU KOMAK TESTUOTAN: 



ETXEKO SALATARI APARTA 



Britainia Handiko bikote baten etxean, telefonoak jotzen zuen bakoitzean, loroak 

emakumearen maitalearen izena errepikatzen zuen. Hasieran, animalia adarra jotzen 

zebilela pentsatu zuen gizonak, baina apurka-apurka txantxa hura susmo bihurtu zen. 

Maitalearen izena telebistan entzuten zuen bakoitzean, soinu arraroak egiten zituen 

hegaztiak. Loroak behin eta berriz "I love you Gary" errepikatzen zuen. Emakumeak bere 

lankide batekin izandako maitasun-harremana onartu behar izan zuen. Senarrak, bere 

bikotearen maitalearen izena entzuteaz nazkatuta, zortzi urteko loroa saldu. 

ETXEAN GOTO 

Expressen egunkariak jakitera eman duenez, armiarma batek 27 egun igaro ditu 

suediar baten belarrian. Armiarma beltza zen, eta azazkal baten tamaina zeukan. 

Hilabetez bizileku berrian egon osteon, emakumea bere belarrian zerbait gertatzen ari 

zelakoan botikara joan zen. Emakumeak azaldu duenez, hasieratik entzumena galdu 

zuen, baina zikinkeria izango zela pentsatuta ez zion jaramon handiegirik egin. Halere, 

denborarekin bere belarri barman zarata arraroak entzun zituen, eta botikara joatea 
erabaki zuen. Armiarma bizirik atera zen belarritik. 

GARUNA TREBATZEKO JOKOAK BOLADAN 

Duela hamarkada batzuk, lasterka egitea egon zen boladan; gero, aerobikaren 

txanda izan zen; geroxeago, kulturismoarena; ondoren, yoga eta tai-xia etorri ziren eta, 

orain gutxi, pilates egiten hasi zen jendea. Baina horiek denak atzean utzi ditu beste 
ariketa-mota batek: brain training edo garunaren trebakuntza. 

Azkenaldian, boladan daude garunerako jokoak. Informazioa prozesatzeko 

azkartasuna, memoria, arreta, logika... adimenaren hainbat alderdi lantzeko aukera 

eskaintzen dute joko horiek eta, egileen arabera, nahikoa da egunero tartetxo bat aritzea 
garuna suspertzeko eta gero eta adimentsuago bihurtzeko. 

Nonbait, kontsumitzaileek joko horien eraginkortasunean sinesten dute edo, besterik 

gabe, dibertigarriak iruditzen zaizkie, arrakasta handia izaten ari baitira. Esate baterako, 

Ameriketako Estatu Batuetan bi milioi dolarreko negozioa sortu zuten 2005ean; iaz, berriz, 

80 milioi dolarrekoa izan zela kalkulatu dute. Alegia, 40 aldiz hazi da bi urtean. Japoniako 

joko ezagunenak, berriz, 15 milioi kopia saldu ditu hainbat euskarrirentzat, batez ere, 
bideo-jokoen kontsoletarako. 

Jokoek antzeko oinarria dute. Egileen esanean, garuna muskuluen antzekoa da; 

entrenamendu egokia eginez gero hazi egiten da, eta zenbat eta gehiago entrenatu, 

orduan eta errazago eta azkarrago egiten ditu ariketak. Zientifikoki frogatua omen dago, 
gainera. 

Ana Galarraga 
Zazpika, 2008ko martxoa 



